Գեորգի Ասպարուհով (մարզադաշտ)

«Գեորգի Ասպարուհով», նաև հայտնի է՝ որպես Գերենա (բուլղար․՝ Георги Аспарухов, Герена), մարզադաշտ Բուլղարիայի մայրաքաղաք Սոֆիայում, «Լևսկի» ֆուտբոլային ակումբի տնային մարզադաշտն է։ Անվանված է ակումբի լեգենդար հարձակվող Գեորգի Ասպարուհովի պատվին։ Պատմություն «Լևսկի» ակումբի նախկին մարզադաշտեր Մինչև «Գեորգի Ասպարուհով» մարզադաշտի կառուցումը «Լևսկի»-ն իր խաղերը անցկացրել է երկու այլ մարզադաշտերում։ 1936-1949 թվականներին ակումբը խաղում էր քաղաքի կենտրոնում տեղակայված «Լևսկի» ֆուտբոլային դաշտ (բուլղար․՝ игрище «Левски») կոչվող մարզադաշտում, որի տարածքում ներկայումս գտնվում է «Վասիլ Լևսկի» ազգային մարզադաշտը։ Երբ 1950-ականների սկզբին սկսվել էր նոր ազգային մարզադաշտի կառուցումը, «Լևսկի»-ն ստիպված էր սկզբից օգտագործել «Յունակ» մարզադաշտը, իսկ հետո օգտագործել Իվան Վազով սոֆիական շրջանում գտնվող ֆուտբոլային դաշտը (այդ տարածքում այժմ գտնվում է «Սպարտակ» լողի համալիրը)։ Շինարարություն և վաղ տարիներ 1950-ականների վերջին ակումբին հատկացրել են նոր մարզադաշտի կառուցման համար հողամաս։ Շինարարությունը սկսվել է 1960 թվականին և երեք տարի անց կառուցվել է նոր մարզադաշտ։ Նրա պաշտոնական անվանումը եղել է «Մարզադաշտ Լևսկի», բայց ակումբի երկրպագուները նրան անվանում էին «Գերենա»՝ քաղաքի շրջանի անունով, որտեղ նա գտնվում է։ Մարզադաշտը բացվել է 1963 թվականի մարտի 10-ին Բուլղարիայի ֆուտբոլի առաջնության հանդիպմամբ, որում «Լևսկի»-ն ընդունում էր Պլևեն քաղաքի «Սպարտակ» ակումբը (4:0)։ Մարզադաշտը այն ժամանակ ուներ 110×80 մ չափսերով դաշտ, թեթև ատլետիկայի ճանապարհ և ընդունում էր 38 000 դիտորդ։ Մարզադաշտի գլխավոր տրիբունան ծածկած էր։ Մարզադաշտի լուրջ վերանորոգումը իրականացվել էր 1969 թվականին՝ Սոֆիայի «Լևսկի» և «Սպարտակ» ֆուտբոլային ակումբների միավորումից հետո։ 1986 թվականին հյուսիսային տրիբունայի վրա կառուցվել է տեղեկատվական ցուցատախտակ, ինչպես նաև լուսավորության չորս կայմ։ 1991 թվականին մարզադաշտը անվանափոխվել է ակումբի լեգենդար հարձակվող Գեորգի Ասպարուհովի պատիվ, որը մահացել էր 1971 թվականին ավտովթարում։ Գեորգի Ասպարուհովի հուշարձանի կանգնեցված է մարզադաշտի գլխավոր մուտքի մոտ։ Մարզադաշտի վերանորոգում 1992 թվականին մարզադաշտը փակվել է ընդհանուր վերանորոգման համար, որի ժամանակ հեռացվել են նստատեղերը՝ հնարավորություն ընձեռնելով ընդունել միջազգային ֆուտբոլային խաղեր։ «Լևսկի»-ն ստիպված էր հյուրեր ընդունել «Վասիլ Լևսկի» ազգային մարզադաշտում։ Վերանորոգումը կանգնեցվել է 1993-1997 թվականներին Բուլղարիայում տնտեսական ճգնաժամի պատճառով։ 1998 թվականին ստեղծվել է մարզադաշտի զարգացման ֆոնդ, որում «Լևսկի»-ի հազարավոր երկրպագուներ նվիրաբերել են իրենց գումարները շինարարական աշխատանքների շարունակման համար, որը հնարավորություն է տվել մարզադաշտը պաշտոնապես բացել 1999 թվականի մայիսի 5-ին։ Այդ օրը «Լևսկի» ընդունում էր Լովեչ քաղաքի «Լիտեքս» ակումբը Բուլղարիայի առաջնության որոշիչ խաղում, որը ավարտվել է «Լևսկի»-ին չբավարարող 0:0 հաշվով։ Հեռացվել է թեթև ատլետիկայի ճանապարհը, մարզադաշտի տարողությունը քչացել է մինչև 29 980 տեղ։ Վերջին վերանորոգումներ 2006 թվականին կանգնեցվել է նոր ցուցատախտակ «Լ» տառի տեսքով, որը «Լևսկի»-ի խորհրդանիշն է։ 2007 թվականի վերջին փոփոխվել է մարզադաշտի գազոնը և կանգնեցվել են ոռոգման, ցամաքեց և տաքացման նոր համակարգեր։ Ռեկորդներ Մարզադաշտի ամենաշատ հաճախելիությունը եղել է 60 000 մարդ։ Գրանցվել են 2 դեպք՝ 1970 թվականի մարտի 4-ին, երբ «Լևսկի»-ն ընդունում էր Զաբժե քաղաքի լեհական «Գուրնիկ» ակումբին 1969-70 Գավաթակիրների գավաթի քառորդ եզրափակչում։ Նաև 1973-74 Բուլղարիայի առաջնության խաղում ընդդեմ Բլագոևգրադի «Պիրին (ֆուտբոլային ակումբ, Բլագոևգրադ)» ակումբի, որը բուլղարական առաջնությունում մայրաքաղաքային և մարզային ակումբների միջև հաճախելիության ռեկորդ է։ Կառույց Մարզադաշտի հիմնական բնութագրումներ՝ Կառուցման թվական՝ 1963 Տարողություն՝ 29 200 նստատեղ Տեղեկատվական ցուցատախտակ՝ 1, էլեկտրոնային, բազմագույն Լուսավորվող խաղեր՝ 4 Դաշտ Խաղային դաշտի չափսեր՝ 105×68 մ Գազոն՝ բնական, խոտային, ոռոգման համակարգով Տրիբունաներ Տրիբունաների քանակ՝ 4 Սեկտորներ՝ 26 VIP-օթյակներ՝ 3 Մուտքեր՝ 12 Ծանոթագրություններ Արտաքին հղումներ «Գեորգի Ասպարուհով» մարզադաշտի պաշտոնական կայքէջ